Lumír Lýsek

Prof. Ing. arch. Lumír Vojtěch Lýsek, CSc (* 12. december 1934, Ostrava) je český architekt.

 Život 
Je synom zbormajstra profesora Františka Lýska a Ľudmily Lýskovej, rodenej Košťálovej. Po ukončení štúdia na Slovenskej vysokej škole technickej v Bratislave kde žil a pôsobil významnú časť svojho života ako pracovník rôznych projektových organizácií (napr. Stavoprojekt Bratislava v ateliéri Štefana Svetka) či pedagóg na univerzite.

Od 90. rokov až do roku 2010 pôsobil v Castel d’Azzano v Taliansku ako architekt.

V seniorskom veku sa vrátil do svojho rodného regiónu a dnes žije v Olomouci.

 Štúdium 
 1953: maturita na Gymnáziu Dr. Vladimíra Helferta v Brne
 1953 - 1959: Fakulta architektúry a pozemného staviteľstva na Slovenskej vysokej škole technickej v Bratislave
 1959: Akadémia výtvarných umení v Prahe (prof. Jaroslav Fragner)
 1977: obhajoba dizertačnej práce „Architektonicko-estetické problémy diaľnice a jej obslužných zariadení“ (školiteľ prof. Emil Belluš)

 od roku 1997, Taliansko

 Prax 

 Stavoprojekt Bratislava
 Člen Zväzu slovenských architektov
 Obchodný projekt Praha, stredisko 10 Bratislava
 Obchodný projekt Praha / DRUPRO Bratislava
 Člen redakčnej rady architektonickej revue "Projekt", (v rokoch 1986 - 1989 jej predseda)
 1984 - 1989: Člen redakčnej rady revue "Architektúra ČSR"
 1985: Člen IKAS/ICAT (Internationales Kongres für Architektur und Stadtebau – International Congress for Architecture and Townplanning)
 1991 - 1994: Architektonický ateliér L.LYSEK ARCHITECT and ASSOCIATES. Hlavnou činnosťou ateliéru bolo projektovanie v oblasti architektúry, urbanizmu, interiéru a dizajnu, inžinierska, expertízna a konzultačná činnosť.
 od roku 1997: Spoločnosť Green village a Studio tecnico associato vo Vigasiu (Taliansko)

 Pedagogická činnosť 

 od roku 1974: externý učiteľ na Slovenskej vysokej škole technickej v Bratislave, Katedra architektonickej tvorby
 od roku 1983: pedagóg na Fakulte architektúry Slovenskej vysokej škole technickej v Bratislave
 1987 - 1988: vedúci Katedry architektonického projektovania a dizajnu
 1990: vedúci Katedry konštrukčno - technických disciplín
 1998: končí pravidelné pôsobenie na Fakulte architektúry Slovenskej technickej univerzite v Bratislave 

 Dielo 
Viacero Lýskových stavieb vzniklo v slovenských lokalitách, do ktorých predtým projektoval stavby profesor Emil Belluš. Ten bol jeho školiteľom pri obhajobe svojej dizertačnej práce.

1957 - 1964: Hotel Magura, Ždiar, Monkova Dolina, spolupráca s: Soňa Kvasničková - Lýsková, Lýdia Švihrová - Titlová,  projekt - súťaž 1956
Ústav merania a meracích prístrojov SAV, Bratislava
1965: Koliba červený kút, Kráľova Lehota, realizácia
1972 - 1976: Administratívna budova Jednoty a hotel Bajkal v Bratislave (spolupráca s Lýdiou Titlovou, projekt z roku 1969)
1974 - 1978: Výskumný ústav energetický, Bratislava (spolupráca s Lýdiou Titlovou, projekt z roku 1973)
1976 - 1980: Obchodný dom COOP Jednota, Trnava (projekt: 1973)
Dom obuvi v Tatranskej Lomnici
Nákupné stredisko s reštauráciou v Hronskom Beňadiku
 Rodinný dom v Bratislave (1. miesto v kategórii mestských rodinných domov v súťaži "Rodinný dom 1971")
 Obchodný dom s restauračným komplexom v Sečovciach
 Budova Slovenského zväzu spotrebných družstiev v Bratislave (dvojnásobné ocenenie)
 Budova Výskumného ústavu energetického v Bratislave (spolupráca s Lýdiou Titlovou)
 Hotel Minerál v Dudinciach
 Hotel Slovan v Rimavskej Sobote
 Administratívna budova a Obchodný dom Jednoty v Trebišove
 Slovenská koliba na výstavisku Wels v Rakúsku (spolupráca s J. Poštulkom 1968, kontrakt arch. Dworzak).
 So statikom Jozefom Poštulkom pripravil experimentálnu realizáciu kruhových, lanovou konštrukciou zastropených garáží na Pionierskej ulici v Bratislave.
 urbanistické štúdia, zastavovacie plány, štúdie rodinných domov a občianskej vybavenosti pre Studio technico associato a Green Village (Vigasio, Taliansko)
 zastavovacie štúdie, štúdie rodinných domov a šúdia viacpodlažného bytového komplexu s obchodnou vybavenosťou (Nairobi, Keňa)
 Náhrobok čestného hrobu pre svojho otca, zbormajstra prof. Františka Lýska (Ústřední hřbitov města Brno)

 Ocenenia 
1976: Cena Dušana Jurkoviča - Lumír Lýsek, Lýdia Titlová: Administratívna budova COOP Jednota, Bratislava
1980: Cena Dušana Jurkoviča - Lumír Lýsek: Obchodný dom Jednota, Trnava 
1983: Medaila a Cena svetového bienále architektúry "Interarch 83" v Sofii za realizáciu Obchodného domu Jednota v Trnave (ocenenie komplexnosti stavby z hľadiska využitia a zasadenia do historickej zástavby)
2018: Cena Joža Plečnika za celoživotný prínos architektúre a staviteľstvu. Slávnostné odovzdanie v Španielskej sále Pražského hradu bolo súčasťou osláv 100. výročia založenia Československa organizovaných medzinárodným festivalom architektúry a urbanizmu Architecture Week Praha a Správou Pražského hradu.

 Výstavy 
2019 - 2020: Celoživotná výstava Lumíra Lýseka mapujúca všetky jeho významné etapy architektonickej práce

 Referencie 

 Externé odkazy 
 Prednáška prof. Lýseka: Fragmenty zo štúdia na FAPS
 Životopis 

Kategória:Českí architekti
Kategória:Držitelia Ceny Dušana Jurkoviča
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Ostravy
Kategória:Vyučujúci na Fakulte architektúry Slovenskej technickej univerzity v Bratislave
Kategória:Absolventi Akadémie výtvarných umení v Prahe